**Upisi u prvi razred osnovne škole- Školska godina 2024./2025.**

# Školski obveznici

U prvi razred osnovne škole u **školskoj godini 2024./2025**. upisuju se djeca koja do 1. travnja 2024. godine imaju navršenih 6 godina života i to **djeca rođena** od **1. travnja 2017. godine do 31. ožujka 2018. godine**, kao i djeca kojima je u prethodnoj školskoj godini odgođen upis ili su privremeno oslobođena od školovanja ili iz drugih razloga nisu upisana u osnovnu školu, a školski su obveznici.

# Digitalni e - upisi

Donesena je odluka da se na razini Zagrebačke županije ovogodišnji upisi u prvi razred osnovne škole provode elektroničkim putem, korištenjem Nacionalnog informacijskog sustava upisa u osnovne škole.

**Dana 22. veljače 2024.** godine u Nacionalnom informacijskom sustavu za upise u osnovne škole otvaraju se prijave za redovan upis u 1. razred osnovne škole.

Roditelji će preko poveznice <https://osnovne.e-upisi.hr/> moći podnijeti prijavu za upis svoga djeteta u 1. razred osnovne škole, sve do 31. ožujka 2024. godine.

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete, produženi boravak i sl. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

Prijave za upis djece s utvrđenim teškoćama otvorene su od 1.veljače 2024. i traju do 31. ožujka 2024. godine.

Uz prijavu za redovne upise u 1. razred osnovne škole od 22. veljače 2024. godine do 31. ožujka 2024. godine, roditelji će moći podnijeti i zahtjev za prijevremeni upis u 1. razred osnovne škole kao i za privremeno oslobađanje od upisa u 1. razred osnovne škole.

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

Nacionalnom informacijskom sustavu za upise u osnovne škole pristupa se putem e-Građana.

Za sve dodatne upite o korištenju sustava možete kontaktirati CARNET-ov helpdesk svakim radnim danom od 8 do 20 sati na broj telefona 01 6661 500 ili putem e-pošte na helpdesk@skole.hr.

**Utvrđivanje psihofizičkog stanja djece**

Utvrđivanje psihofizičkog stanja djece za upis u prvi razred osnovne škole za školsku godinu 2024./2025**.** obavljat će se u **Osnovnoj školi Velika Mlaka,** Velika Mlaka, Brune Bušića 7, **za djecu iz Velike Mlake i Velikog Polja i u područnoj školi Mičevec za djecu iz Mičevca** (upisno područje prema mjestu prebivališta odnosno prijavljenog boravišta).

Datum i vrijeme utvrđivanja psihofizičkog stanja djeteta roditelj može dobiti putem telefonske narudžbe na broj 6 235 606 (birajte 3- stručna služba škole). Predbilježbe će se primati **od 08.travnja do 12.travnja 2024. u vremenu od 9 do 12 sati**. Utvrđivanje psihofizičkog stanja djeteta će se obavljati tijekom travnja, svibnja i lipnja 2024. godine.

**Utvrđivanje psihofizičkog stanja djeteta provodi se isključivo u osnovnoj školi kojoj dijete pripada prema upisnom području (**upisno područje prema mjestu prebivališta odnosno prijavljenog boravišta, *čl.16. Zakona o odgoju i obrazovanju u osnovnoj i srednjoj školi).*

Naručivanje za **liječnički pregled** kod dr. Mateje Kopse Sobote je preko aplikacije Kvačica (**kvacica.hr).**

Pregled pred upis u prvi razred obavljaju SVA djeca koja imaju prebivalište odnosno prijavljeno boravište u upisnom području OŠ Velika Mlaka (Velika Mlaka, Veliko Polje, Mičevec).

Nije problem ako je termin pregleda kod školske liječnice, nakon termina upisa u školi.

**Prijevremeni upis**

Iznimno, na zahtjev roditelja ili staratelja i prijedlog stručnog Povjerenstva, u prvi razred se može upisati i dijete koje do kraja tekuće godine navršava šest (6) godina- prijevremeni upis temeljem rješenja Ureda državne uprave u Zagrebačkoj županiji, Služba za društvene djelatnosti, Ispostava Velika Gorica, Trg kralja Tomislava 34, II kat soba 225, tel: 6254 008;

U tom slučaju **roditelj/staratelj podnosi zahtjev u** **Ured državne uprave u Zagrebačkoj županiji najkasnije do 31.3.2024.**

Svome zahtjevu roditelj je dužan priložiti: rodni list i uvjerenje o prebivalištu ili boravištu za dijete i mišljenje stručnog tima predškolske ustanove o psihofizičkom stanju djeteta

Prijevremeni upis odobrit će se na temelju dokumentacije o rezultatima psihološkog testiranja i mišljenja Stručnog povjerenstva škole te mišljenja Stručnog povjerenstva Ureda državne uprave.

**Odgoda upisa**

1. Roditelji će preko poveznice <https://osnovne.e-upisi.hr/> moći podnijeti prijavu za upis svoga djeteta u 1. razred osnovne škole, od 22.veljače sve do 31. ožujka 2024. godine.
2. Stručno povjerenstvo škole može predložiti Službi Ureda državne uprave odgodu upisa u prvi razred osnovne škole:
* ako procijeni na temelju neposrednoga pregleda i dostavljene dokumentacije o psihofizičkom stanju djeteta da bi odgoda upisa pozitivno utjecala na djetetov psihofizički razvoj

 – ako se dijete nalazi ili će se početkom nastavne godine nalaziti na liječenju ili rehabilitaciji u zdravstvenoj ustanovi u trajanju duljem od mjesec dana, ali samo u slučaju da u zdravstvenoj ustanovi u kojoj će se dijete liječiti/rehabilitirati nije organizirana nastava ili ako je dijete uključeno u rehabilitacijske postupke koji će prema procjeni stručnjaka značajno utjecati na njegov psihofizički razvoj.

**Privremeno oslobađanje djeteta od upisa**

1. Roditelji će preko poveznice <https://osnovne.e-upisi.hr/> moći podnijeti prijavu za upis svoga djeteta u 1. razred osnovne škole, od 22.veljače sve do 31. ožujka 2024. godine.

Privremeno oslobađanje djeteta od upisa u prvi razred osnovne škole ostvaruje dijete kojemu je zdravlje teško oštećeno ili ima višestruke teškoće. Zahtjev za privremeno oslobađanje od upisa u prvi razred osnovne škole Uredu podnosi roditelj djeteta – [Obrazac 6. **Zahtjev za utvrđivanje psihofizičkog stanja djeteta**](http://www.os-cetvrta-vz.skole.hr/wp-content/uploads/2014/02/Obrazac-6.doc)**.**  Osim zahtjeva roditelj obvezno dostavlja medicinsku dokumentaciju o zdravstvenom i razvojnom stanju djeteta te nalaz, odnosno mišljenje jedinstvenog tijela vještačenja.

Informacije o upisu u prvi razred roditelji mogu dobiti u Osnovnoj školi Velika Mlaka:

 Pedagoginja: Mihaela Tomašić

Socijalna pedagoginja: Adriana Vučetić

 Psihologinja: Klara Andrijević

